הרב ריטס

הרברט "הרב" ריטס ג'וניור (באנגלית: .Herbert "Herb" Ritts Jr;‏ 13 באוגוסט 1952 – 26 בדצמבר 2002) היה צלם אופנה ובמאי יהודי-אמריקאי שנודע בצילומי ידוענים, דוגמניות ואנשי תרבות אחרים לאורך שנות ה-80 וה-90. עבודתו התמקדה בצילום שחור-לבן ובפורטרטים, לרוב בסגנון הפיסול היווני הקלאסי, שהדגיש את צורת האדם. במרוצת השנים, צילם מספר וידאו קליפים כדוגמת "Cherish" של הזמרת-יוצרת האמריקאית מדונה. ריטס נולד בלוס אנג'לס, למשפחה יהודית. הוא החל את הקריירה שלו בעבודה בעסקי הרהיטים המשפחתיים של משפחתו. אביו, הרב ריטס האב, היה איש עסקים, ואילו אמו, שירלי ריטס, הייתה מעצבת פנים. הוא עבר לחוף המזרחי כדי ללמוד בבארד קולג' בניו יורק, שם התמחה בכלכלה ותולדות האמנות, וסיים את לימודיו ב-1975. מאוחר יותר, בעודו מתגורר בלוס אנג'לס, הוא החל להתעניין בצילום כאשר הוא וחברו ריצ'רד גיר, אז שחקן שאפתן, החליטו לצלם כמה תמונות. כתוצאה מכך, החליט שהוא רוצה להתמקד בעיקר בצילום. הוא צילם את ברוק שילדס עבור השער של מהדורת Elle ב-12 באוקטובר 1981 וצילם את אוליביה ניוטון-ג'ון עבור אלבומה Physical ב-1981. חמש שנים לאחר מכן הוא שיחזר את עיצוב העטיפה הזו עם מדונה, באלבומה True Blue שיצא לאור ב-1986. באותה שנה הוא צילם את טינה טרנר לאלבום Break Every Rule. במהלך שנות ה-80 וה-90, צילם ריטס ידוענים במקומות שונים ברחבי קליפורניה. חלק מפועליו בתקופה זו כללו עבודה משותפת עם אמנים מוזיקליים. הוא גם צילם שערי אופנה וצילומי עירום של הדוגמניות נעמי קמפבל, סטפני סימור, טטיאנה פטיץ, כריסטי טרלינגטון וסינדי קרופורד. בין יצירותיו הידועות, נמנתה Tatjana Veiled Head (Tight View), Joshua Tree 1988 (אנ'). הוא עבד גם עבור אינטרוויו, אסקווייר, מדמואזל, גלמור, GQ, ניוזוויק, הרפרס בזאר, רולינג סטון, טיים, ווג, אלור, ואניטי פייר, דיטיילז ו -"Elle". ריטס עבד על דיוקנאות פרסומיים עבור "באטמן", "באטמן לנצח" ו"באטמן ורובין" שהופיעו על שערי מגזינים וסחורות שונות לאורך שנות ה-90. כמו כן, פרסם ספרים על צילום עבור מעצבי אופנה שונים. בין השנים 1996 ל-1997 הוצגה עבודתו של ריט במוזיאון בוסטון לאמנויות יפות בבוסטון, שם נכחו למעלה מ-250,000 אנשים. ריטס היה הומוסקסואל מוצהר. הוא היה במערכת יחסים עם עורך דין והבדרן אריק היימן מ-1996 ועד מותו ב-2002. ב-26 בדצמבר 2002, ריטס מת בלוס אנג'לס מסיבוכים מדלקת ריאות בגיל 50. לדברי היחצן של ריטס, "הרב היה חיובי ל-HIV, אך דלקת ריאות מסוימת זו לא הייתה מסוג PCP ‏(pneumocystis pneumonia), זיהום אופורטוניסטי שכיח של איידס. אבל בסופו של יום, מערכת החיסון שלו נפגעה". אתר האינטרנט הרשמי של הרב ריטס (באנגלית) הרב ריטס, במסד הנתונים הקולנועיים IMDb (באנגלית) הרב ריטס, במסד הנתונים הקולנועיים KinoPoisk (ברוסית) הרב ריטס, באתר MusicBrainz (באנגלית) הרב ריטס, באתר Discogs (באנגלית) הרב ריטס, באתר "Find a Grave" (באנגלית) Bellafante, Ginia (2002-12-27). "Herb Ritts, Photographer Of Celebrities, Is Dead at 50". The New York Times (באנגלית אמריקאית). ISSN 0362-4331. נבדק ב-2022-12-24. Madonna - Cherish (Official Video) [HD], נבדק ב-2022-12-24 "Life and Culture: Lens That Defined a Generation.", www.thejc.com Holden Luntz, Herb Ritts's Madonna, True Blue, Hollywood, Holden Luntz Gallery, ‏2022-03-22 (באנגלית אמריקאית) Tina Turner - Break Every Rule (באנגלית), נבדק ב-2022-12-24 Loder, Kurt (April 23, 1987), "Stardust Memories", Rolling Stone, no. 498, pp. 74–77, 80, 82, 168, 171 Herb Ritts | (באנגלית אמריקאית) Dr Marcus Bunyan, Tatjana Veiled Head, Art Blart (באנגלית) "BREAKING: Herb Ritts Money, Art To MFA". Boston.com (באנגלית). נבדק ב-2022-12-24. Putting On The Ritts, POZ, ‏2003-04-01 (באנגלית) Bellafante, Ginia (2002-12-27). "Herb Ritts, Photographer Of Celebrities, Is Dead at 50". The New York Times (באנגלית אמריקאית). ISSN 0362-4331. נבדק ב-2022-12-24. Ritts Coverage: Don't Hide the AIDS Truths - Windy City Times News, Windy City Times, ‏2003-01-22